કાલે વાત થઇ તેમ મુઘલ સેનાપતિ તર્દીબેગ દિલ્હી તરફ આગળ ધપી રહ્યો હતો, પણ તેનાથી દિલ્હીપતિ ઈબ્રાહિમ લોદી અજાણ ન હતો. પોતાના ખુફિયા તંત્ર દ્વારા તેની ખબર પડતાં જ ઈબ્રાહિમે તેનો મુકાબલો કરવા દાઉદ ખાનના નેતૃત્વમાં ૧૦ હજાર ઘોડેશ્વારોનું દળ રવાના કર્યું. બાબર તરફી ચાર હજાર સૈનિકો અને લોદી સેનામાં દસ હજાર છતાં બંને વચ્ચે ભીષણ યુદ્ધ થયું, પણ પહાડી મુઘલોએ ઈબ્રાહિમના અશ્વ દળને ધૂળ ચાટતું કરી દીધું. દાઉદ ખાન યુદ્ધમાં હાર્યો જ નહીં, પકડાયો પણ ખરો.